ரோடியம்(III) பெர்குளோரேட்டு

ரோடியம்(III) பெர்குளோரேட்டு (Rhodium(III) perchlorate) என்பது Rh(H2O)6(ClO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீருறிஞ்சும் தன்மை கொண்ட இவ்வுப்பு மஞ்சள் நிறத்தில் திண்மமாகக் காணப்படுகிறது. ரோடியம்(III) பெர்குளோரேட்டானது மூன்று நேர்மின் அயனி நீரணைவு [Rh(H2O)6]3+ சேர்மத்தின் பெர்குளோரேட்டு உப்பாகும். நீரேற்றப்பட்ட ரோடியம்(III) குளோரைடுடன்  பெர்குளோரிக் அமிலத்தை சேர்த்து உயர் வெப்பநிலையில் வினைபுரியச் செய்வதன் மூலம் ரோடியம்(III) பெர்குளோரேட்டு தயாரிக்கப்படுகிறது.
[Rh(H2O)6]Cl3  +  3 HClO4  →  [Rh(H2O)6](ClO4)3  +  3 HCl

மேற்கோள்கள் 

ரோடியம் சேர்மங்கள்
பெர்குளோரேட்டுகள்